हनुमानगढ़|जंक्शन पुलिस ने किसी और का भूखंड फर्जी आईडी से खुद की बताकर 15 लाख रुपए हड़पने के मामले में गिरफ्तार तीनों आरोपियों को गुरुवार को कोर्ट में पेश कर तीन दिन के रिमांड पर लिया है। पुलिस आरोपियों से पूछताछ कर रही है। सुरेशिया चौकी प्रभारी एएसआई सुभाष बरोला ने बताया कि मंजूर अली (27) पुत्र गुलजार अली निवासी सूरेवाला, प्रोपर्टी डीलर मंगतसिंह पुत्र महेंद्रसिंह रायसिख नादिरसिंह वाली ढाणी सूरेवाला व रमजान अली पुत्र वली मोहम्मद निवासी चक नब्बूवाला को पांच दिन के रिमांड पर लिया है।